Joško Gvardiol
<s>Joško Gvardiol (Zagreb, 23. siječnja 2002.) hrvatski je nogometaš i reprezentativac, koji trenutačno nastupa za Manchester City.</s><s>Igra na poziciji braniča.</s>

<s>Klupska karijera 
Gvardiol je u mlađim kategorijama nastupao za Trešnjevku i Dinamo Zagreb.</s>

<s>Dinamo Zagreb 
Prvi seniorski nastup upisao je 18. kolovoza 2019. za drugu momčad Dinama kao 17-ogodišnjak.</s><s>Za prvu momčad Dinama debitirao je 18. studenog 2019. godine u pobjedi (2:4) nad Goricom.</s><s>Prvi pogodak za seniorski sastav postigao je 2. studenoga 2019. godine u domaćoj pobjedi (1:0) nad Interom.</s><s>U lipnju 2020. godine, Gvardiol je potpisao novi petogodišnji ugovor s Dinamom.</s>

<s>RB Leipzig 
U ljeto 2020. godine potpisao je za njemački RB Leipzig, koji je za njega isplatio 16 milijuna eura.</s><s>RB Leipzig i Dinamo dogovorili su da Gvardiol ostane na jednogodišnjoj posudbi u zagrebačkom klubu.</s>

<s>Prvi nastup za momčad upisao je 20. kolovoza 2021. godine, u ligaškoj pobjedi (4:0) nad Stuttgartom.</s><s>Dana 15. rujna 2021. godine, Gvardiol je upisao svoj prvi nastup u Ligi prvaka, u porazu (6:3) od Manchester Cityja.</s>

<s>Reprezentativna karijera 
Gvardiol je bio redoviti član mlađih kategorija hrvatske reprezentacije.</s><s>Hrvatski izbornik Zlatko Dalić objavio je popis igrača za Europsko prvenstvo 2020. godine, na kojem se nalazio Gvardiol.</s><s>Svoj prvi nastup za reprezentaciju upisao je 6. lipnja 2021. godine, u prijateljskoj utakmici protiv Belgije.</s><s>Tjedan dana kasnije, upisao je svoj prvi nastup na velikom natjecanju u porazu (1:0) od reprezentacije Engleske.</s><s>S 19 godina, 4 mjeseca i 21 danom postao je najmlađi hrvatski reprezentativac na velikom natjecanju, skinuvši rekord Matea Kovačića iz 2014. godine.</s><s>Svoj prvi gol za reprezentaciju postigao je 8. listopada protiv Cipra (0:3).</s>

<s>Dana 9. studenoga 2022. izbornik Zlatko Dalić uvrstio je Gvardiola na popis igrača za Svjetsko prvenstvo 2022.</s>

<s>Pogodci za A reprezentaciju</s>

<s>Statistika</s>

<s>Klupska 
ažurirano: 6. studenoga 2021.</s><s>Nas. = nastupi; Gol. = golovi</s>

<s>Reprezentativna 
ažurirano: 14. studenoga 2021.</s><s>Nas. = nastupi; Gol. = golovi
 Prij. = prijateljske utakmice; Kval. = kvalifikacijske utakmice; LN = Liga nacija; EP = Europsko prvenstvo u nogometu; SP = Svjetsko prvenstvo u nogometu</s>

<s>Seniorska selekcija</s>

<s>Priznanja</s>

<s>Individualna 
 Trofej Nogometaš – Najbolji mladi igrač Prve HNL: 2021.</s><s>Trofej Nogometaš – Najboljih 11 Prve HNL: 2021.</s>

<s>Gvardiol je uvršten u 60 najvećih talenata svijeta prema izboru uglednog britanskog lista, The Guardiana.</s>

<s>Klupska 
Dinamo Zagreb
 Prvak Hrvatske (2): 2019./20., 2020./21.</s><s>Hrvatski nogometni kup (1): 2020./21.</s><s>Hrvatski nogometni superkup (1): 2019.</s>

<s>RB Leipzig
 DFB-Pokal (1): 2021./22.</s>

<s>Izvori</s>

<s>Vanjske poveznice 
 Profil, Hrvatski nogometni savez
 Profil, Soccerway
 Profil, Transfermarkt</s>

<s>Hrvatski fudbaleri
Fudbaleri ili nogometaši Dinama
Fudbaleri ili nogometaši Manchester Cityja
Biografije, Zagreb</s>

